钦定古今图书集成/明伦汇编/氏族典/第411卷 > 《廖用贤尚友录》 > 杜夔
## 钦定古今图书集成/明伦汇编/氏族典/第411卷 > 《廖用贤尚友录》 > 杜夔

按《魏志杜夔传》：“夔字公良，河南人也。以知音为雅乐
郎。中平五年，去官奔荆州，荆州牧刘表令与孟曜为
汉主合雅乐。后表子琮降太祖，太祖以夔为军谋祭
酒，参太乐事，因令创制雅乐。黄初中，为太乐令，文帝
常令夔与左愿等于宾客之中吹笙鼓琴，夔有难色，
由是帝意不悦，遂黜免以卒。”